AksaraLLM/aksara-bahasa-daerah-v1 huggingface dataset:
Julie Cruikshank ya iku ahli antropologi wanita saka Wingham, Ontario, Kanada, kalairan taun 1945. Ing tingkat pendhidhikan pawiyatan luhur, Julie olèh ngèlmu saka ing University of Toronto (BA) taun 1967, University of British Columbia (MA) taun 1969, lan University of Cambridge taun 1980. Sabanjuré ing University of British Columbia (Ph.D.) taun 1987. Julie wis naté nglakoni panlitian antropologis ing wewengkon Yukon, Kanada (1968), Alaska Amérikah Sarékat (1970), lan Yakutia Republik Sakha, Ruslan (1996). Sing panlitiané, dhèwèké wis nulis karya-karya akademis kaya déné Life Lived Like a Story: Life Stories of Three Yukon Native Elders (1990), lan The Social Life of Stories: Narrative and Knowledge in the Yukon Territory (1998). Julie karenan ing bab tradisi lisan ing panlitiané, sabab saka tradisi lisan bisa dikaji cara pikir lan réalitas sosial bebrayan kang lagi ditlitiné. Pisumbangan dhèwèké ya iku kajian étnografi bebrayan Yukon.

Rujukan 

Antropolog
Thomas J. Csordas ya iku ahli antropologi saka Youngstown, Ohio, Amérikah Sarékat, kalairan taun 1952. Pandhidhikané ana ing pawiyatan luhur olèh saka Ohio State University (BA) taun 1974 lan sabanjuré ing Duke University (Ph.D.) taun 1980. Thomas naté nglakoni panlitian antropologis ing Arizona, Massachusetts, Michigan, New Mexico, Carolina lor awit taun 1973 nganti 2003. Saka panlitiané kuwi, dhèwèké nulis karya-karya akademis ya iku antarané The Sacred Self: A Cultural Phenomenology of Charismatic Healing taun 1994 lan Language, Charisma and Creativity: The Ritual Life of a Religious Movement tuan 1997. Ing saban pakaryan lan panlitiané, Thomas iki karenan ing werna-werna subjék panlitian, kalebu ing téori antropologi, tetadhingan agama, kedhokteran, antropologi psikologi, fénoménologi budhaya lan globalisasi. Ing bab antropologi psikologi, dhèwèké naté olèh pangaji the Stirling Award for Contributions in Psychological Anthropology ing taun 1988. Taun 1999–2002, Thomas Csordas didhapuk minangka présiden the Society for the Anthropology of Religion.

Rujukan 

Antropolog
Frank Hamilton Cushing ya iku ahli antropologi saka Pennsylvania, Amérikah Sarékat kalairan tanggal 22 Juli 1857. Pandhidhikané olèh saka ing Cornell University. Frank uga naté mèlu panlitian lapangan ing Zuni awit taun 1879 nganti 1886. Karya-karya akademis kang wis tinulis déning Frank, antarané ya iku Zuni Fetishes kang kemot ing laporan panlitian Bureau of American Ethnology, Outlines of Zuni Creation Myths (1896), Zuni Folktales (1901), lan My Life at Zuni. Century Magazine (1941). Saka hasil panlitiané kuwi, Frank iki fokus banget ing bab ètnografi bebrayan Zuni. Ing lembaga kajian Bureau of American Ethnology (BAE), dhèwèké duwé jasa ngejangkepi data-data budhaya bebrayan Zuni. Dhéwéké uga sinau basa Zuni kanggo ngoléksi sastra lisan lan artéfak bebrayan mau.

Rujukan 

Antropolog
Jovan Cvijic ya iku ahli antropologi saka Loznica, Serbia, kalairan taun 1865. Pandhidhikané naté ing Great School ing Belgrade program Diploma taun 1888. Sabanjuré ing University of Vienna (Ph.D.) taun 1892. Sanajan Jovan iki ora duwé data kang bisa diklasifikasiaké minangka panlitian lapangan antropologi, nanging dhèwèké wis nulis werna-werna karya antropologis. Akéh bab tulisané iku luwih akéh nuduhaké bab sosial pulitik ing wewengkon Yugoslavia. Contoné ya iku La Peninsule balkanique. Geographie humaine (The Balkan Peninsula: Human Geography) taun 1918 lan Sabrana dela (Collected Works) taun 1987. Karir akademisé iku ing géomorfologi minangka kajian doktoral. Nanging pakaryané ing géografi manungsa lan étnologi cukup kawentar. Dhéwéké dikenal minangka ilmuwan antropologi ing Yugoslav ing awal abad 20. Malah amarga jasané, pamréntah Serbia (Yugoslavia) nggawéaké museum kanggo mengeti jasa-jasané.

Rujukan 

Antropolog
Muhammad Ali Jinnah (lair minanggka Mahomedali Jinnahbhai; 25 Désèmber 1876 – 11 Sèptèmber 1948) iku sawijining pangacara, pulitikus lan pangadeg nagara Pakistan. Jinnah iku dadi pasirahé Liga Muslim India Raya (All-India Muslim League) saka taun 1913 nganti Pakistan mardika tanggal 14 Agustus 1947, lan sawisé iku dadi Gubernur-Jéndral kapisan Pakistan nganti tilaré. Dhèwèké dikurmati ing Pakistan minangka Quaid-i-Azam (; Pamimpin Agung) lan Baba-i-Qaum (; Bapak Bangsa). Dina kalairané iku dina prèi nasional ing Pakistan.

Tokoh Pakistan
Lair 1876
Pati 1948
Artikel pokok Vincent van Gogh

Patiné Vincent van Gogh, juru lukis Walanda gagrag pasca Impressionisme. kadadéan ing wayah ésuk tanggal 29 Juli 1890, ing kamaré ing losmèn Auberge Ravoux ing désa Auvers-sur-Oise, Prancis lor. Van Gogh katémbak ing wetengé, apa déning awaké dhéwé, apa ditémbak wong liya. Banjur Vincent tilar donya rong dina engkas.

 Latar wuri 

 Munduré kawarasan jiwané 
Ing taun 1889, Vincent van Gogh ngalami kamunduran gedhé ing kawarasan jiwané. Sawisé sawatara insidèn ing Arles sing marahi petisi umum, dhèwèké lumebu griya sakit. Kahanané dadi sangsaya apik manèh lan dhèwèké wis agé diwetokaké saka griya sakit ing sasi Maret 1889, kabeneran karo mantènané adhiné Theo karo Johanna Bonger. Nanging ing wayah pungkasan kaulé ora katekan lan dhèwèké ngaku marang Frédéric Salles, sing nyambut gawé minangka pandhita ora resmi marang para pasièn Protèstan, menawa awaké kepéngin lumebu panti jiwa waé. Banjur nurut sarané Salles Van Gogh milih panti cedhak Saint-Rémy.Theo van Gogh, "Letter to Vincent van Gogh, written 2 May 1889 in Arles", translated by Johanna van Gogh-Bonger, edited by Robert Harrison, letter number T6. Theo awalé ora sarujuk karo panemu iki, awaké malahan duwé panemu menawa Vincent apiké nggabung manèh karo Paul Gauguin ing Pont Aven, nanging pungkasané sarujuk lan gelem mbayar béya panti (nanging njaluk akomodasi kelas telu sing murah dhéwé). Vincent banjur lumebu panti ing awal Mèi 1889.

Kaanan mèntalé panggah stabil rada suwé lan awaké bisa nglukis ing jaba (en plein air), lan nggawé akèh lukisané sing ikonis, kaya ta De sterrennacht'' ("Lintang-lintang ing Wengi") kala iku. Nanging ing pungkasané sasi Juli, sawisé lelungan menyang Arles, awaké kumat kanthi sérius lan suwéné nganti sasasi. Dhèwèké bisa mari manèh, nanging ing pungkasan Dèsèmber 1889 lan awal Januari 1890 kumat manèh nalika mènèhaké gambaré Madame Ginoux ing Arles.

Réferènsi 

Vincent van Gogh
Prastawa 1890
Dr. Hasta Wardaya, SP. OG.(K) (ind : Hasto Wardoyo) () ya iku bupati Kulon Praga kang njabat nalika periodhe 2011-2016 lan saiki isih mengku ing periodhe kapindho (2016-2021). Sadurungé mengku jabatan bupati, Hasta Wardaya dikenal minangka dhokter kandhutan lan pengusaha ing babagan rumah sakit.

Nalika cilik lan sekolahé 
Hasta lair ing desa Hargatirta, Kokap, Kulon Praga kang saiki dunungé ing sacedhaké Wadhuk Serma. Saliyané sekolah, nalika cilik Hasta uga ngopèni sato iwèn, ya iku ngingu pitik lan angon wedhus. Nalika ngancik SMP, dhèwèké wis ngopèni wedhus cacah wolulas. Sawisé lulus SMA ing Wates, Hasta banjur kuliah ing UGM kanthi jurusan kedhokteran.

Karir ing kedhokteran 
Sawisé lulus saka kuliah, Hasta wiwit ngayahi jejibahan dadi dhokter ing Kutai, Kalimantan Wétan ing taun 1990-an. Dhèwèjé banjur nerusaké anggoné makarya ing Rumah Sakit Sardjito, Ngayogyakarta lan nerusaké sekolah dhokteré ing spésialis obstètri lan ginealogi ing taun 2000. Ing taun 2006 dhèwèké uga nggayut Konsultan bidang Reproduksi-Infertilitas dan Bayi Tabung.

Bisnis 
Saliyané aktif ing Rumah Sakit Sardjito lan mulang ing Fakultas Kedhokteran UGM, Hasta bebarengan karo sisihané kang dhokter spésialis anak uga madegaké Rumah Sakit Khusus Ibu dan Anak (RSKIA) Sadewa ing Babarsari, Kabupatèn Sléman. Hasta uga nggawé sekolahan tingkat TPA, KB, TK lan SD ing Kutha Wates.

Pulitik 
Sawisé suksès anggoné mengku karya ing babagan kasarasan, taun 2011 Hasta Wardaya dicalonaké dadi Bupati Kulon Praga bebarengan karo Drs. H. Sutedjo kang dadi calon wakilé diusung déning PDIP, PAN, lan PPP. Pasangan kuwi olèh 105.965 suwara utawa 46,30 persèn ing Pemilihan Bupati Kulon Praga 2011.

Sasuwéné dadi bupati, Hasta Wardaya gawé program unggulan antarané Béla Beli Kulon Praga, ya iku program nuwuhaké semangat belanja lan nggunakaké barang-barang prodhuksi lokal antarané beras saka wong tani lan banyu mineral kemasan kang dijenengi AirKu. Kanggo ningkataké indhustri bathik, Hasta Wardaya uga ngadani sayembara dhésain bathik kang banjur didadèkaké bathik idhèntitas Kulon Praga lan dadi sragam kanggo sakabèhané pegawé pemerintahan lan murid sekolahan sa-Kulon Praga. Bathik mau dijenengi geblèk rèntèng amarga coraké kang pancèn niru wujud panganan khas geblèk. Kanggo ningkataké kualitas kasarasan wargané, dibangun rumah sakit anyar kanggo nyedhiani warga ing sisih lor lan wétan, ya iku RSUD Nyi Ageng Sérang ing Sentolo, lan ing layanané tanpa kelas. RSUD Wates uga ditingkataké layanané. Ing wilayah Kulon Praga uga ana larangan masang iklan rokok kalebu ing warung lan toko.

Ing selané ngayahi tugas dadi bupati, Hasta uga isih ngleksanakaké profèsi dhokter kandhutan. Hasta uga winisudha dadi abdi dalem ing Kraton Ngayogyakarta Hadiningrat, kanthi pangkat Bupati Anom kanthi asma peparing Kanjeng Mas Tumenggung Hastahusadadipura. Hasta lan Sutédja dicalonaké manèh kanggo periodhé kang kapindho (2016-2021) lan kasil kapilih kanthi suwara 85 persèn.

Rujukan
Loving Vincent iku sawijining filem animasi babaran taun 2017. Filem iki koproduksi Britania-Polen. Saliyané iku filem iki diparagani déning bintang misuwur kaya ta Saoirse Ronan lan Chris O'Dowd. Filem iki unik awit saben frame filem iku dhedhasar gagrag lukisané Vincent van Gogh. Ana sakiwa-tengené 65.000 frame kang digarap déning 125 citrakara. Filem menangaké Bebungah Filem Apik Dhéwé ing Pamulèn Filem Eropah ping 30 ing Berlin. taun 2017.

Para paraga 

Para paraga wigati iku katulis ing ngisor iki:

 Robert Gulaczyk minangka Vincent van Gogh
 Douglas Booth minangka Armand Roulin
 Jerome Flynn minangka Dr. Gachet
 Saoirse Ronan minangka Marguerite Gachet
 Helen McCrory minangka Louise Chevalier
 Chris O'Dowd minangka Tukang pos Roulin
 John Sessions minangka Père Tanguy
 Eleanor Tomlinson minangka Adeline Ravoux
 Aidan Turner minangka juru prau

Réferènsi

Pranala njaba 
 Situs wèb resmi
 
 
 Para citrakara Loving Vincent 

Filem taun 2017
Vincent van Gogh
María Antonina Czaplicka ya iku ahli antropologi wanita saka Warsawa, Ruslan (nalika iku Soviet), kalairan taun 1884. Maria naté olèh pandhidhikané saka ing University of Oxford (diploma) taun 1912. Panlitian lapangan kang naté dilakoni déning dhèwèké ya iku ing Siberia lor (1914-1915). Karya-karya akademis kang wis tinulis déning Maria iku antarané Aboriginal Siberia. A Study in Social Anthropology (1914) lan The Turks of Central Asia in History and at the Present Day (1919). Maria iki karenan ing bebrayan Siberia amarga pengaruh kang guruné. Buku hasil pakaryané iki wis diterbitké ing basa Ruslan, Polen, lan Inggris. Pisumbangan dhèwèké iki mangrupa idé-idé antropo-géografis kang ana hubungan karo manungsa lan alam lingkungan, uga difusi élemen budhaya ing kréasi budhaya. Maria séda ing Bristol, Karajan Manunggal taun 1921.

Rujukan 

Antropolog
Gudrun Dahl ya iku ahli antropologi wanita saka Stockholm, Swèdhen, kalairan taun 1948. Gudrun olèh pandhidhikan saka ing Stockholm University (BA) taun 1970 lan olèh gelar Ph.D. ing pawiyatan luhur kang padha taun 1979. Panlitian antropologis kang naté dilakoni Gudrun iki ana ing distrik Isiolo Kenya lor (1973) lan Sudan (1979-1980). Karya-karya akademis kang tinulis déning dhèwèké ya iku antarané Having Herds: Pastoral Herd Growth and Household Economy (1976), Suffering Grass: Subsistence and Society of Waso Borana (1978), Responsible Man: The Atmaan Beja of Northeastern Sudan (1991), lan Responsibility and Partnership in Swedish Aid Discourse (2001). Gudrun iki fokusé ing bab pastoralisme nomadis ing Afrika wétan, jénder, lingkungan, lan diskursi nasional lan pangembangan. Uga dhèwèké karenan ing bab pulitik.

Rujukan 

Antropolog
Roberto DaMatta ya iku ahli antropologi saka Niterói, Brazil, kalairan taun 1936. Pandhidhikan ing pawiyatan luhur Roberto iki olèh saka Faculdade Fluminense de Filosofia, Niterói, Brazil taun 1959. Sabanjuré ing Harvard University (MA), Amérikah Sarékat taun 1969 lan gelar Ph.D. ing kampus kang padha taun 1971. Roberto wis mèlu panlitian antropologis ing Terena, Mato Grosso kidul (1960), Gavioes, Para (1961, 1962), Apinayé (1962, 1967, 1970, 1971, 1976), wewengkon Amazon (1974), Rio de Janeiro (1981), Sao Joao Nepomuceno (1989), lan Sao Paulo (1991). Karya-karya akademis kang wis tinulis déning dhèwèké ya iku ‘Les Préssages Apinayé’ (The Apinayé augury), ing J.Pouillon lan P.Maranda, ana ing buku Echanges et communications: mélanges offertes à Claude Lévi-Strauss (1970), A Divided World: Apinaye Social Structure (1982), Carnivals, Rogues and Heroes; An Interpretation of the Brazilian Dilemma (1991), lan ‘Some biased remarks on interpretativism: a view from Brazil’, ing R.Borofsky, ana ing buku Assessing Cultural Anthropology taun 1993. Ing akéh pakaryané, Roberto nganggo analisis strukturalis, kulina saka Claude Lévi Strauss. Salah siji kontribusi wigatiné ya iku kajian ing bab panema (ngèlmu nujum) ana ing bebrayan Amazon.

Rujukan 

Antropolog
George Dalton ya iku ahli antropologi saka Brooklyn, New York, Amérikah Sarékat, kalairan 2 Agustus 1926. George naté olèh pandhidhikan ing Indiana University (BA). Sabanjuré dhèwèké olèh gelar MA saka ing Columbia University lan Ph.D saka University of Oregon. George naté nglakoni panlitian lapangan antropologis ana ing Indhi, Liberia, lan Afrika Tengah. Saka panlitiané kuwi, dhèwèké wis nulis karya-karya akademis, kaya déné Markets in Africa (simposiun kang wis dibesut déning Paul Bohannan) taun 1965, Economic Anthropology and Development: Essays on Tribal and Peasant Economies taun 1971, lan Economic Systems and Society: Capitalism, Communism and the Third World taun 1974. George iki fokus lan karenan ing bab antropologi ékonomi lan pangembangan ékonomi. Idé-idé ing bab ékonomi iki dumasar saka ing idéné Karl Polanyim ahli antropologi ékonomi kang wis kawentar sedurungé. Pisumbangan dhèwèké ya iku ing medharaké dimènsi sosial budhaya saka ing aktivitas ékonomi. George séda ing taun 1991 ing Chicago, Illinois, Amérikah Sarékat.

Rujukan 

Antropolog
Roy Goodwin D’Andrade ya iku ahli antropologi saka Brooklyn, New York, Amérikah Sarékat, kalairan taun 1931. Roy Goodwin olèh pandhidhikan pawiyatan luhur saka ing University of Connecticut (BA) taun 1957 lan ing Harvard University (Ph.D.) taun 1962. Panlitian lapangan antropologis kang wis dilakoni Roy Goodwin ya iku ana ing Pueblos Amérikah Sarékat (1959), Chiapas Méksiko (1961-1962), Nigeria lan Ghana (1966 nganti 1967), lan Amérikah Sarékat (1970). Karya-karya akademis kang wis tinulis déning dhèwèké ya iku Human Motives and Cultural Models (1992) lan The Development of Cognitive Anthropology (1995). Roy iki duwé pisumbangan ing nuduhaké transformasi antropologi kognitif kang ngasilaké révolusi kognitif ing ngèlmu-ngèlmu sosial abad 20an. Pakaryan dhèwèké dadi pusat pangembangan étnosemantik, pandangan kognitif kanggo rékonstruksi analisis budhaya.

Rujukan 

Antropolog
Valentine Daniel ya iku ahli antropologi saka Amérikah Sarékat. Pandhidhikané Valentine Daniel ing pawiyatan luhur iku saka ing Amherst College (BA) taun 1971 lan ing University Chicago olèh gelar MA taun 1973 lan Ph.D. taun 1979. Panlitian antropologis kang wis dilakoni déning Daniel ya iku ing Tamil Nadu, Indhi lan Sri Lanka. Karya-karya akademis kang tinulis déning dhèwèké ya iku antarané Fluid Signs, Being a Person the Tamil Way (taun 1984), Mistrusting Refugees (1995) karo J.C Knudsen , Culture/Contexture: Explorations in Anthropology and Literary Study (1995) karo J. Peck, lan Charred Lullabies, Chapters in an Anthropology of Violence (1996). Pisumbangan Valentine Daniel akéh ing wewengkon bebrayan Tamil. Dhéwéké nuduhaké idetitas lan kepribadian. Uga nuduhaké kajian bebrayan pengungsi ing wewengkon Tamil lan Sri Lanka.

Rujukan 

Antropolog
Regna Darnell ya iku ahli antropologi wanita saka Cleveland, Ohio, Amérikah Sarékat, kalairan tanggal 10 Juli 1943. Pandhidhikané saka Bryn Mawr College (BA) taun 1965, MA lan Ph.D. saka ing University of Pennsylvania taun 1967 lan 1969. Regna naté nglakoni panlitian lapangan ana ing Plains Cree (1969), Doukobors (1971), Gambia (1985), Ojibwe lan Mohawk (1990). Saka panlitiané, Regna nulis karya-karya akademis kayadéné Edward Sapir: Linguist, Anthropologist, Humanist (1990), And along Came Boas: Continuity and Revolution in Americanist Anthropology (1998), Theorizing the Americanist Tradition (tinulis bareng karo L. Valentine taun 1999), lan Invisible Genealogies: A History of Americanist Anthropology (2001). Regna iki digladhen ing bab linguistik lan antropologi budhaya, uga sujarah antropologi. Dhéwéké dadi sawiji antropolog kang nuduhaké bab antropologi Amérika.

Rujukan 

Antropolog
Veena Das ya iku ahli antropologi wanita saka Indhi, kalairan 18 Februari 1945. Veena naté olèh pandhidhikan ing University of Dehli ing tingkat BA (1964), MA (1966), lan Ph.D. (1970). Panlitian antropologis kang dilakoni déning Veena uga ing sekubengé nagara Indhi, kaya déné Gujarat (1967), Dehli, Bombay, Bhatinda, Pune, Amritsar (1970), lan Dehli kulon (1984). Karya-karya antropologis kang wis tinulis déning Veena ya iku antarané Structure and Cognition: Aspects of Hindu Caste and Ritual (1977) lan Critical Events: An Anthropological Perspective on Contemporary India (1995). Veena ndhuwéni kawruh kang kuat ing bab analisis struktural ritual Hindhu. Liyané, Veena uga karenan ing bab kajian ‘kekerasan’ (violence). Sabanjuré dhèwèké nganalisis prakara korban rusuh lan fénomèna sosial.

Rujukan 

Antropolog
John Davis ya iku ahli antropologi saka London, Karajan Manunggal, kalairan taun 1938. Ing tingkat pawiyatan luhur, John Davis naté kuliah BA University College ana ing University of Oxford taun 1961. Sabanjuré ing London School of Economics lan olèh gelar Ph.D. taun 1968. Panlitian lapangan kang dilakoni déning dhèwèké iku ana ing Pisticci, Itali (1963) lan Adjabia lan Kufra, Libya (1975). Karya-karya antropologis kang tinulis déning dhèwèké iku antarané Land and Family in Pisticci (1973), People of the Mediterranean (1977), Libyan Politics: Tribe and Revolution (1987), lan Exchange (1992). John iki kawentar amarga duwé pakaryan lan spésialis ing bab antropologi Mediterania. Ing tlatah antropologi Inggris, dhèwèké dadi antropolog kang paling apik nganut tradisi antropologi Inggris (British Anthropology). Uga karya-karyané masih dadi acuan penting.

Rujukan

Antropolog
Luc de Heusch ya iku ahli antropologi saka ing Brussels, Bèlgi, kalairan 7 Mei 1927. Pandhidhikan Heusch ing pawiyatan luhur iku saka ing University of Brussels (Ph.D.) taun 1955 lan doktor honoris causa saka ing University of Strasbourg taun 1992. Panlitian lapangan kang naté dilakoni déning Heusch ya iku ana ing Kongo (1953), Zaire (1974), lan Haiti (1970, 1973, lan 1983). Karya-karya akademis kang tinulis déning Heusch antarané ya iku Why Many Her? Society and Symbolic Structures (sadurungé diterbitké minangka Pourquoi l’épouser, et autres essais) taun 1971, The Drunken King or the Origin of the State (Le Roi ivre ou l’origine de l’État) taun 1984, lan Sacrifice in Africa. A Structural Approach (1985). Heusch kawentar amarga dhèwèké ora ana watesan ing disiplin ilmu antropologi. Dhéwéké uga dadi salah siji antropolog kang gawé film dokumenter ètnografi.

Rujukan 

Antropolog
Guillermo De la Peña ya iku ahli antropologi saka Guadalajara, Jalisco, Meksiko, kalairan taun 1943. Guillermo naté olèh pendhidhikan sarjana ana ing Instituto Libre de Filosofiay Ciencias, Meksiko (1967), MA taun 1970 lan Ph.D. taun 1973 ana ing University of Manchester. Guillermo naté nglakoni panlitian antropologis ana ing komunitas Gypsy, Madrid, Spanyol (1969), Meksiko (1970), Meksiko City (1974), lan Jalisco, Meksiko (1976-2000). Saka panlitiané, Gullermo nulis werna-werna karya akademis, antarané iku A Legacy of Promises (1980), ‘Ideology and practice in southern Jalisco: peasants, rancheros, and urban entrepreneurs’ ana ing buku Kinship Ideology and Practice in Latin America (1984), ‘Populism, regional power, and political mediation: southern Jalisco, 1900– 1980’ ana ing buku Mexico’s Regions: Comparative History and Development (1992), lan ‘La ciudadanía étnica y la construcción de ‘los indios’ en el México contemporáneo’ (Jawa: Warga Etnik lan Konstruksi Bebrayan Indian ing Mèksiko kontemporèr) taun 1995. Dhéwéké fokus ing bab struktur regional, kakuwasan, lan nagara. Dhéwéké uga ngadegaké institusi antropologi ing Méksiko.

Rujukan 

Antropolog
Frederica de Laguna ya iku ahli antropologi wanita saka Ann Arbor, Michigan, Amérikah Sarékat, kalairan 03 Oktober 1906. Frederica naté kuliah sarjana ing Bryn Mawr College taun 1927. Sabanjuré ana ing Columbia University (Ph.D.) taun 1933. Dhéwéké nglakoni panlitian ing Grunlan lan Alaska (1930 nganti 1994) lan uga ing Pima (1936). Karya-karya kang tinulis déning Frederica ya iku antarané The Story of a Tlingit Village: A Problem in the Relationship between Archaeological, Ethnological and Historical Methods (1960), Under Mount Saint Elias: The History and Culture of the Yakutat Tlingit (1972), Voyage to Grunlan: A Personal Initiation into Anthropology (1977), lan The Tlingit Indians minangka èditor taun 1991. Frederica dadi salah siji antropolog Amérika kang fokus ing bab arkéologi. Dhéwéké uga dadi salah siji siswi bimbingané Franz Boas.

Rujukan 

Antropolog
Frances Densmore ya iku ahli antropologi wanita saka ing Red Wing, Minnesota, Amérikah Sarékat, kalairan 21 Mei 1867. Frances olèh pandhidhikan pawiyatan luhur saka ing Oberlin aun 1884 nganti 1886 lan ana ing Harvard Conservatories taun 1886 nganti 1888. Panlitian lapangan kang dilakoni déning Frances ya iku ing bab survei musik sukubangsa Indian Amérika taun 1920 nganti 1930. Saka panlitiané, Frances wis nulis karya-karya akademis ya iku antarané ‘The study of Indian music’ ana ing jurnal Annual Report of the Smithsonion Institution for the Year Ended June 30 (1942), ‘The Importance of recordings of Indian songs’ ana ing jurnal American Anthropologist (1945), lan ‘The words of Indian songs as unwritten literature’ ana ing jurnal Journal of American Folklore (1950). Ing tlatah antropologi Amérika, dhèwèké tlatén ngumpulaké rupa musik-musik tembang rakyat ing bebrayan asli Indian Amérika. Frances séda ing kutha kalairané tanggal 5 Juni 1957.

Rujukan 

Antropolog
Philippe Descola ya iku ahli antropologi saka Paris, Prancis, kalairan 19 Juni 1949. Pandhidhikan Philippe olèh saka ing bidang filosofi MA University of Paris-X taun 1972, lisensi ètnologi University of Paris-X (1972). Sabanjuré mèlu doktor ing antropologi sosial École des hautes études en sciences sociales taun 1983. Philippe naté nglakoni panlitian lapangan antropologis ana ing Méksiko 1973 lan Ekuador (taun 1976, 1979, 1981, 1993, lan 1997). Philippe uga nulis karya-karya akademis saka panlitiané, ya iku antarané In the Society of Nature: A Native Ecology in Amazonia (La Nature domestique: Symbolisme et praxis dans l’écologie des Achuar), taun 1986 lan Spears of Twilight: Life and Death in the Amazon Jungle (Les Lances du crépuscule Relations jivaros. Haute Amazonie (1993). Minangka murid Claude Lévi-Strauss, Philippe fokus ing inter-rélasi antara alam lan budhaya. Dhéwéké wis dadi profesor ing College de France lan direktur Laboratoire d’Anthropologie Sociale.

Rujukan 

Antropolog
Shlomo Deshen ya iku ahli antropologi saka Frankfurt, Jérman kalairan taun 1935. Shlomo naté kuliah sarjana ing Hebrew University of Jerusalem taun 1960. Sabanjuré ing Manchester University olèh Ph.D. taun 1968. Shlomo nglakoni panlitian antropologis ing Negev, Israel (1960) lan werna-werna panggona ing Israel. Dhéwéké nulis karya-karya antropologis kaya déné Immigrant Voters in Israel: Parties and Congregations in a Local Election Campaign (1970), The Predicament of Homecoming: Cultural and Social Life of North African Immigrants (1974), lan Jews among Muslims: Communities in the Precolonial Middle East (1996). Shlomo iki dadi salah siji antropolog kang karenan lan fokus tur inténsif ing kauripan bebrayan Yahudi ana ing Israel. Dhéwéké dadi pelopor ing kajian hillulot ana ing kagiatan agama wong Israél.

Rujukan 

Antropolog
Robert Desjarlais ya iku ahli antropologi saka Holyoke, Massachusetts, Amérikah Sarékat, kalairan taun 1962. Pandhidhikané Robert olèh saka ing University of Massachusetts Amherst (BA) taun 1984. Sabanjuré ana ing University of California, Los Angeles (MA) taun 1987 lan Ph.D. taun 1990. Panlitian kang wis dilakoni ya iku ana ing Yolmo, Nepal (1988) lan Boston (taun 2001 nganti 2002). Karya-karya kang tinulis déning dhèwèké ya iku Shelter Blues: Sanity and Selfhood among the Homeless (1997) lan Sensory Biographies: Lives and Deaths among Nepal’s Yolmo Buddhists (2003). Robert nliti ètnografi kang kapisan bab Yolwo ing Népal Himalaya. Dhéwéké nuduhaké cara wong Yolmo nggoléki lan nambani penyakit miturut cara tradhisional. Saka bebrayan Yolmu, Robert duwé pisumbangan penting ing bab ètnografi Budha Himalaya lan Asia Kidul.

Rujukan 

Antropolog
George Devereux ya iku ahli antropologi saka Lugoj, Hungaria kalairan taun 1908. Pandhidhikané George ing pawiyatan luhur olèh saka ing Licence ès Lettres, Sorbonne, Paris (1932) lan University of California, Berkeley (Ph.D.) ing taun 1935. George naté olèh panlitian lapangan ana ing Arizona lan Colorado (1932). Karya-karya akademis kang wis tinulis déning George ya iku antarané Mohave Ethnopsychiatry and Suicide: The Psychiatric Knowledge and the Psychic Disturbances of an Indian Tribe (1961), From Anxiety to Method in the Behavioral Sciences (1967), Ethnopsychoanalysis: Psychoanalysis and Anthropology as Complementary Frames of Reference (1978), lan Basic Problems of Ethnopsychiatry (1980). George dadi sosok tokoh ing antropologi psikologi lan dadi pangadeg ètnopsikoanalisis lan ètnopsikiatri.

Rujukan 

Antropolog
Micaela di Leonardo ya iku ahli antropologi wanita saka San Jose, California, Amérikah Sarékat, kalairan taun 1949. Micaela olèh pandhidhikan pawiyatan luhur saka ing University of California, Berkeley. Dhéwéké oléh gelar BA (1972), MA (1973), lan Ph.D. (1981). Micaela naté nglakoni panlitian antropologis ing teluk San Francisco, California (1976) lan New Haven, Connecticut (1988). Karya-karya antropologis kang wis tinulis déning dhèwèké ya iku antarané The Varieties of Ethnic Experience (1984), Gender at the Crossroads of Knowledge (1991) minangka éditor, Exotics at Home (1998), lan The Gender/Sexuality Reader (1997) minangka éditor. Micaela iki diilhami karo feminis Marxist. Dhéwéké karenan ing bab èsèsialisme ètnik. Sabanjuré nganalisis bab ras, ètnisitas, lan jénder. Pisumbangané ya iku nulis manèh bab sujarah antropologi miturut cara pandhang féminis.

Rujukan 

Antropolog
Stanley Diamond ya iku ahli antropologi saka New York City, Amérikah Sarékat, kalairan 4 Januari 1922. Stanley olèh pandhidhikan saka New York University (BA) taun 1942. Sabanjuré ing Columbia University (Ph.D.) taun 1951. Dhèwèké naté nglakoni panlitian lapangan ana ing Dahomey (1951), Israel (1951), Nigeria (1963), Allegheny Seneca (1960), New York (1965), lan Biafra (1966). Stanley wis nulis werna-werna karya akademis kaya déné Primitive Views of the World: Essays from Culture in History (1964) minangka éditor, In Search of the Primitive: A Critique of Cvilization (1974), Totems (1982), lan Dahomy: Transition and Conflict in State Formation (1983). Kajiané Stanley ing bab tèori antropologi lan nerapké pandhangan meta-tèoritis ing sujarah antropologi, antropologi psikologi, antropologi pandhidhikan, antropologi bebrayan pra-nagara (pre-state societies), antropologi Utopia, ètnopoètik, lan Marxisme kulon (western Marxism).

Rujukan 

Antropolog
Kazimierz Dobrowolski ya iku ahli antropologi saka Nowy Sacz, Polandia, kalairan 1894. Ing riwayat pandhidhikan pawiyatan luhuré, Kazimierz naté kuliah ing Jagellonian University of Kracow (MA) taun 1916 lan Ph.D. taun 1919. Panlitian lapangan kang naté dilakoni ya iku ana ing wewengkon Tatra ing Karpatian Polandia (1922 lan 1952). Karya-karya akademis kang wis tinulis déning dhèwèké ya iku ‘Peasant traditional culture’ ana ing buku Peasants and Peasant Societies (1971) lan ‘Studies on the theory of folk culture. The problem of cultural relics in the light of source materials of southern Little Poland’ ana ing buku Rural Socio-cultural Change in Poland (1977). Bidang disiplin saka Kazimierz ya iku ing bab sosioèkonomis budhaya lan ètnologi. Dhéwéké dadi siji-sijiné antropolog Polandia kang ora mandhang disiplin èlmu kuwi tansah ing jaman biyèn (past), nanging digawa ing isu-isu owah-owahan sosiobudhaya kontemporèr. Kazimierz séda ing Cracow Polandia taun 1987.

Rujukan 

Antropolog
Hastings Donnan ya iku ahli antropologi kalairan Irlandia Lor, Karajan Manunggal, 12 Maret 1953. Hastings ngrampungké pandhidhikan sarjana ing Queen’s University of Belfast taun 1975. Sabanjuré ana ing University of Sussex, olèh gelar D.Phil. taun 1981. Panlitian lapangan antropologis Hastings ana ing Pakistan lor (1976, 1982, 1986) lan Irland lor (1987, 1997 nganti 2001). Sing panlitiané iku, dhèwèké nulis karya-karya akadhemis, kaya déné Marriage among Muslims (1988) lan Borders: Frontiers of Identity, Nation and State, ditulis bareng karo Thomas W. Wilson (1999). Nalika ing Pakistan, dhèwèké nliti bab kawinan, hubungan sosial, migrasi, lan Islam lan ngasilaké akéh publikasi bab Pakistan, mligi bab Islam. Hastings uga duwé peran ing pangembangan internasional ing Royal Anthropological Institute.

Rujukan 

Antropolog
Ronald Philip Dore ya iku ahli antropologi lan sosiologi saka Bournemouth, Karajan Manunggal, kalairan taun 1925. Ronald naté olèh pandhidhikan ing kampus University of London (BA) taun 1946. Panlitian antropologisé sering ana ing wewengkon Jepang awit taun 1950 nganti 1965. Uga naté ing Sri Lanka taun 1971. Karya-karya akademis kang tinulis déning Ronald kang panlitiané iku ing antarané City Life in Japan (1958), British Factory: Japanese Factory (1973), The Diploma Disease: Education, Qualification, and Development (1976), lan Shinohata: A Portrait of a Japanese Village (1978). Ronald Dore dadi salah siji tokoh kang duwé paribawa lan produktif ing bebrayan Jepang. Dhéwéké nuduhaké modernisasi Jepang ing owah-owahan èvolusi sosial. Ronald uga ngadegaké program kajian Jepang University of British Columbia taun 1956. Sabanjuré dadi sosiolog kang kapisan ing University of Sussex Institute of Development Studies.

Rujukan 

Antropolog
Margaret Mary Douglas utawa Mary Douglas ya iku ahli antropologi wanita saka San Remo, Italia. Margaret olèh pandhidhikan pawiyatan luhur ana ing University of Oxford lan oléh gelar MA (1942), B.Sc. (1948), lan D.Phil. (1953). Panlitian naté ing Lele, Bèlgi Kongo utawa Zaire (1949, 1953, 1987). Dhéwéké uga nulis karya-karya akademis kaya déné Purity and Danger: An Analysis of Concepts of Pollution and Taboo (1966), Natural Symbols. Explorations in Cosmology (1970), The World of Goods. Towards an Anthropology of Consumption, ditulis bareng karo Baron Isherwood (1978), Risk and Culture: An Essay on the Selection of Technical and Environmental Dangers, ditulis bareng karo Aaron Wildavsky (1982). Margaret Douglas iki konsistén ing komitmené kanggo modernisasi disiplin antropologi lan dadi antropolog sosial kang keétung minangka intelèktual publik. Margaret iki dipengaruhi karo paham Durkheim.

Rujukan 

Antropolog
Edward P. Dozier ya iku ahli antropologi saka Santa Clara Pueblo, New Meksiko, Amérikah Sarékat, kalairan taun 1916. Edward naté olèh pandhidhikan ing University of California (Ph.D.) taun 1952. Dhéwéké naté mèlu panlitian lapangan ana ing Pueblos New Meksiko lan Arizona (1930-1971), sabanjuré ing Filipina (1960an). Karya-karya panlitiané iku antarané Mountain Arbiters: The Changing Life of a Philippine Hill People (1966), Hano: A Tewa Community in Arizona (1966), lan The Kalinga of Northern Luzon, Philippines (1967). Edward Dozier dadi salah siji antropolog kang bebrayan Amérika asli. Mulané dhèwèké akéh nliti bab berayan Pueblos ing wewengkon Los Angeles. Dhéwéké pinilih minangka wakil présidén American Association of Indian Affairs. Edward Dozier séda ing taun 1971 ana ing Arizona.

Rujukan 

Antropolog
Henk Driessen ya iku ahli antropologi kalairan Venlo, Walanda, taun 1950. Henk naté olèh pandhidhikan ing Nijmegen, Walanda ing tingkat MA taun 1976 lan Ph.D. taun 1981. Dhéwéké naté nglakoni panlitian antropologis ing Provinsi Cordoba Spanyol (1974, 1977), Melilla Spanyol, Maroko (1984), Tarifa, Ceuta Spanyol, lan Tangier Maroko (taun 1992, 1993, 1997, 2000). Karya-karya akademis kang wis tinulis déning dhèwèké ya iku antarané ‘Male sociability and rituals of masculinity in rural Andalusia’ ana ing jurnal Anthropological Quarterly (1983) lan On the Spanish-Moroccan Frontier (1992). Panlitiané ana ing sekubengé selat Gibraltar. Fokus panlitiané iku bab antropologi maskulinitas. Ing Spanyol, dhèwèké nglakoni observasi partisipasi ing kajina hipermaskunilitas ing bar Spanyol kidul. Dhéwéké uga nulis monograf bab kutha Melilla, kantong wewengkon Spanyol ing Afrika Lor, Moroko.

Rujukan 

Antropolog
Cora Du Bois ya iku ahli antropologi wanita kalairan Brooklyn, New York, Amérikah Sarékat, kalairan taun 1903. Du Bois naté olèh pandhidhikan ana ing Barnard College (BA) taun 1927. Sabanjuré MA ing Columbia University (1928) lan Ph.D. ing University of California, Berkeley (1932). Panlitian antropologis naté ing California lan Oregon (1929), Alor Indonesia (1938), Switserlan, Indhi, Sri Lanka (1942-1954), lan Orissa Indhi (1961). Du Bois uga nulis werna-werna karya akademis, kaya déné Wintu Ethnography (1935), ‘Some anthropological perspectives on psycho-analysis’ ana ing jurnal Psycho-Analytic Review (1937), The People of Alor (1944), Social Forces in Southeast Asia (1949). Nalika ing Alor, dhèwèké nganggo metode tés psikologi lan ngumpulaké crita urip ing pakaryan ètnografi. Karyané The People of Alor dadi landmark ing bab kajian antropologi psikologi.

Rujukan 

Antropolog
Hans Peter Duerr ya iku ahli antropologi kalairan Mannheim, Jerman taun 1943. Pandhidikané naté ing University of Heidelberg (Ph.D.) taun 1971 lan ing University of Kassel taun 1981. Hans Duerr nglakoni panlitian antropologis ing bebrayan Indian Pueblo taun 1963 lan Cheyenne taun 1981-1982. Karya-karya akademis kang tinulis dénig Hans ya iku antarané Dreamtime (1985) lan Der Mythos vom Zivlisations Prozess (The Myth of the Civilisation Process) (1988-2001) kang dumasar sing limang jilid. Hans Duerr iku fokus ing bab antropologi kawruh (anthropology of knowledge). Ing awal pakaryané, dhèwèké ngembangké kritik barat (modern rasional) ing bab kognisi lan epistemologi. Karya gedhéné ya iku Der Mythos vom Zivlisations Prozess dadi kritik radikal ing tèori èvolusi modern.

Rujukan 

Antropolog
Louis Dumont ya iku ahli antropologi lan sosiologi saka Paris, Prancis taun 1911. Louis naté nglakoni panlitian antropologis ana ing Indhi kidul awit Juli nganti Desember 1949, Desember 1950, Mei-November 1950. Karya-karya akademis kang tinulis déning dhèwèké ya iku antarané A South Indian Subcaste: Social Organization and Religion of the Pramalai Kallar (1986), Homo Hierarchichus: The Caste System and Its Implications, (Homo Hierarchicus 1966), Affinity as Value; Marriage Alliance in South India (1983), lan Homo Aequalis (1985). Louis Dumont iki panyerat buku Homo Hierarchichus, kawentar minangka teorian tinimbang minangka ètnografer. Amarga panlitiané ing wewengkon Indhi, dadi dhèwèké akéh nuduhaké bab bebrayan Dravida, Tamil, lan Brahmi. Karya étnografi Louis Dumont bab Pramali Kallar iki mèlu tradisi klasik antropologi sosial Inggris.

Rujukan 

Antropolog
Koninklijke Burgers' Zooutawa kerep dicekak Burgers' Zoo iku sawijining kebon raja ing Arnhem, Walanda. Kebon raja iki wis dibuka wiwit taun 2013 lan misuwue déné pamèrané sing ramang lungkungan urip. Satauné kebon raja iki ditekani nganti atusan èwu nganti sayuta tamu. Ing taun 2013 malah olèh 1,5 yuta tamu. Burgers' Zoo iku atraksi nomer telu sing akèh dhéwé diparani tamu ing Walanda.

Akèh pamèran kebon raja iki katutup ing jero gedhong lan diwènèhi jeneng miturut témané: Safari, Bush, Mangrove, Desert, Ocean lan Rimba.

Kebon raja ing Walanda
Chris O'Dowd (lair in Boyle, Irlandia 9 Oktober 1979) iku sawijining aktor Irlandia. Dhèwèké akèh main ing sinétron Britania.

Sanadyan ngono, awaké uga akèh main filem, contoné Bridesmaids (2011), This Is 40 (2012), The Sapphires (2012), Thor: The Dark World (2013), Calvary (2014), and St. Vincent (2014), lan Loving Vincent (2017). Dhèwèké début ing Broadway ing sandiwara dhedhasar buku Of Mice and Men ing taun 2014, lan olèh nominasi Tony Award.

Filmografi

Réferènsi

Pranala njaba 

 

Lair 1979
Ikizukuri punika ugi dipunsebat ikezukuri punika satunggaling dhaharan sashimi ingkang khas saking nagari Jepang. Dhaharan punika awujud iwak utawi ulam ingkang tasih seger ingkang tasih urip. Wonten ing saknjawinipun masyarakat Jepang, dhaharan ikizukuri punika kalebet dhaharan ingkang boten limrah. Wondene masyarakat Jepang punika gadhah pamanggih bilih ikizukuri punika satunggaling prangan saking warisan budaya. Dhahar ulam ingkang tasih urip lan seger punika kalebet satunggaling pengalaman ingkang narik kawigaten. Langkung saking punika, ikizukuri punika kalebet dhaharan ingkang gadhah kualitas ingkang inggil. Namung restoran tinamtu ingkang nyawisaken dhaharan ikizukuri. Bab punika amargi kanggé nyawisaken ikizukuri punika mbetahaken satunggaling juru masak (koki) ingkang saestu trampil, winasis lan gadhah pengalaman.

Pranala njawi 
   

Olah-olahan Jepang
utawi kintsubayaki inggih punika kue Jepang ingkang kalebet dhateng golongan wagashi ingkang wujud selai kacang abang ingkang dipunbungkus terigu. Adonan ingkang dipunginakaken kanggé mbungkus selai kacang abang punika dipundamel saking terigu ingkang dipunenceraken kanthi ngginakaken toya lajeng dipunulen dados lembaran ingkang tipis. Kue punika limrahipun wujudipun bunder lan wonten ing permukaan dipunpanggang wonten ing wajan ingkang rata ingkang sampun dipunolesi lisah goreng.

Kue punika dipunparingi nama kintsubayaki amargi wujudipun punika kados déné tsuba (ingkang nglindhungi asta/tangan) ing cepengan katana saking Zaman Edo.

Kintsuba ingkang awujud persegi punika sinebat  punika dipundamel nalika ing zaman Meiji. Selai kacang abang punika dipundamel kenthel kanthi ngginakaken ager-ager dumugi atos. Salajengipun fipuntugel-tugel persegi. Tugelan selai kacang abang punika lajeng dipuncelupaken dhateng adonan ingkang dipundamel saking terigu dipuncampur toya. Kintsuba persegi ugi dipunmatengaken kanthi cara dipunpanggang wonten ing saknginggilipun wajan ingkang rata.

 utawi  inggih punika kintsuba ingkang isinipun kue punika (basa Jepang: an, 餡) dipundamel saking tela pendhem utawi imo yokan. Wujudipun punika ugi persegi.

Asal usul 
Wiwitanipun, kue punika sinebat  amargi permukaanipun ingkang putih mengkilat kados déné perak (gin). Nanging penduduk Kyoto lan Edo punika langkung asring nyebat kue punika minangka kintsuba amargi kin (emas) langkung awis tinimbang perak.

Kue punika dipunparingi nama kintsuba amargi adonan terigu tipis ingkang mbungkus kue punika memper kaliyan kisah tsuba saking emas palsu. Wonten ing Zaman Edo, satunggaling tiyang Daimyo paring dhawuh dhumateng tiyang ingkang damel katana supados damel tsuba saking emas. Tsuba inggih punika piringan kanggé njagi asta wonten ing cepengan katana. Ingkang damel tsuba punika gadhah kekarepan pikantuk untung ingkang ageng satemah boten damel saking emas, nanging saking seng kanthi lapisan emas ingkang tipis. Tiyang ingkang damel tsuba kasebat dipunukum mati saksampunipun lelakon kasebat dipunmangertosi déning Daimyo.

Rujukan 

Wagashi
Olah-olahan Jepang
punika dhaharan ingkang asalipun saking wewengkon Kansai wonten ing Jepang wujud tugelan alit-alit dhaharan sagara, daging lan sayuran ingkang dipuntusuk kaliyan tusukan bumbu ingkang dipuncelupaken dhateng adonan tepung terigu lajeng dipunlapisi kaliyan tepung panir saderengipun dipungoreng wonten ing lenga ingkang kathah. Dhaharan ingkang dipunsebat kushikatsu punika amargi kalebet katsu (nggoreng daging kanthi ngginakaken tepung panir) ingkang dipuntusuk wonten ing kushi (tusukan bambu).

Wonten ing wewengkon Kanto, kushikatsu punika kondhang kaliyan nama Kushiage wujud tugelan daging babi ingkang agengipun kirang langkung 3–4 cm, ingkang dipuntusuk selang seling kaliyan bawang bombay utawi godhong bawang lajeng dipungoreng saksampunipun dipunlapisi kaliyan tepung panir. Kushikatsu punika miturut cariyosipun dipundamel wonten ing kawasan Shinsekai, distrik Naniwa-ku, Osaka.

Ciri khas 
Kushikatsu punika kalebet bageyan saking budaya dhahar sinambi jumeneng ingkang limrahipun dipunrahapi minangka jajanan nalika ngunjuk bir wonten ing kios utawi warung alit ingkang boten nyawisaken kursi. irisan kol ugi asring dipuntambahaken kanthi gratis dhumateng tiyang ingkang dhahar kushikatsu.

Setunggal tusuk kushikatsu dipuncelup dhateng wadhah ageng ingkang sampun dipunisi kaliyan saus uster saderengipun dipundhahar. Wadhah mawi isi saus uster punika gadhah ancas supados saged dipunginakaken sesarengan kaliyan tiyang sanesipun, satemah tiyang ingkang badhe dhahar kushikatsu punika namung kepareng nyelupaken setunggal tusuk kushikatsu sapisan kémawon. Tiyang punika boten kenging nyelupaken kushikatsu malih wonten ing wadhah saus menawi sampun dipundhahar sekedhik. Wonten ing papan sadean kushikatsi limrahipun dipunpasang seratan ingkang isinipun: "boten kenging nyelupaken kaping 2 wonten ing salebeting saus."

Variasi kushikatsu 
Tiyang ingkang nyade kushikatsu punika menawi badhe nambah citra kushikatsu saking dhaharan ingkang ingkang murah dados dhaharan ingkang awis kanthi cara madegaken restoran ingkang khusus kushikatsu. Kushikatsu punika dipuncawisaken kados déné masakan Eropa kanthi cara nyawisaken kushikatsu setunggal tusuk setunggal tusuk miturut urutan ingkang sampun dipuntemtokaken. Ingkang nyade punika ugi wonten ingkang ngginakaken saus tartar lan sanès saus uster kanggé dhahar kushikatsu.

Maneka warni kushikatsu 
 Daging sapi ingkang dipuntugel persegi
 Bagian jaja/ dada ayam
 Sosis
 Tugelan ulam salmon
 Tugelan ulam ingkang gadhah daging warni putih
 Tugelan ulam kembung
 Potongan ulam selar
 Urang
 Kerang
 Tiram
 Tugelan Cumi-cumi
 Chikuwa
 Hampen
 lombok ijo
 Jamur Shiitake
 Onion ring
 Ron bawang
 Terong
 Kentang
 Ubi jalar
 Paprika
 Labu parang
 Brokoli
 Asparagus ijo
 Paprika isi daging
 Asparagus bungkus bacon
 Gyoza
 Somai
 Lumpia
 Bola daging ayam cincang
 Telur puyuh

Rujukan

Pranala Njawi 
  Resep kushikatsu

Olah-olahan Jepang
inggih punika bénto ingkang isinipun dhaharan ingkang dipunsusun kados mekaten kados déné karakter wonten ing anime lan manga, selebritas utawi tokoh sanesipun.. Ibu-ibu wonten ing Jepang punika asring ngisi kalodhangan kanggé ndamel dedhaharan kanggé kulawarganipun  kalebet bénto.

Etimologi 
Kyaraben punika asalipun saking tembung  ingkang ateges karakter lan .

Sajarah 
Budaya paring rerenggan/ hiasan wonten ing bénto punika kawiwitan kanthi praktik umum kanggé nambahaken dhaharan ingkang anama  ingkang wujud sosis ingkang dipunsigar wonten ing bageyan ngandhap supados mirip kaliyan gurita. Nanging dhaharan punika limrahipun boten gadhah praupan (rai) satemah boten gampil dipunmangertosi minangka karakter. Bento ingkang ngginakaken wujud praupan sapisan punika wonten ing buku  ingkang dipunterbitaken déning kelompok ingkang dados panaliti masakan, Furutani Masae, nalika wulan Mèi taun 1997. Perancang dhaharan ingkang asmanipun Yukiko Bureneku ingkang manggèn wonten ing Amèrika Sarékat lajeng nerbitaken buku  nalika wulan Maret 2003.

Wiwitanipun bento ingkang dipunparingi hiasan punika gadhah ancas supados damel laré-laré punika remen dhumateng dhaharan lan ugi saged nambah pakulinan dhahar ingkang langkung wiyar. Ing samenika budaya kyaraben punika sampun nglampahi évolusi ngantos wonten kontès nasional ingkang dipunwontenaken ing Jepang.

Wonten ing budaya populèr 
 Kyaraben punika pérangan ingkang paling utama wonten ing film cekak taun 2011 kanthi irah-irahan Bento Monogatari ingkang dipunsutradarani déning Pieter Dirkx saking Bèlgi.

Pirsani ugi 
 Ekiben
 Bento
 Makunouchi

Rujukan

Pranala njawi 

 Face Food: The Visual Creativity of Charaben (and Other Food)

Olah-olahan Jepang
inggih punika salah satunggaling jinis bénto Jepang ingkang kondhang. Dhaharan punika kapérang saking ulam, daging, asinan, tigan (endhog) lan sayuran dipuntambah kaliyan sekul lan ugi umeboshi. Wonten ugi jinis sanèsipun kados déné sekul-kacang, sushi ulam, lan sup-sekul-daging

Tembung makuno-uchi bento ("bento ing antawisipun adegan") punika asalipun saking Zaman Edo (taun 1603 dumugi 1867) ingkang dipuncawisaken wonten ing selaning nalika pagelaran teater nembe ngaso Noh lan Kabuki.

Wiwit saking Zaman Meiji, Makunouchi punika sampun dados bento ingkang limrah dipunsadé wonten ing setasiyun sepur. Toko serba wonten ugi limrahipun nyadé bento kanthi nama Makunouchi. Sinaosa pilihan lan cacahipun jinis dhaharan ingkang wonten ing bénto Makunouchi punika béda-béda saben toko, limrahipun Makunouchi gadhah jinis dhaharan ingkang langkung kathah tinimbang pakèt dhaharan sanesipun ingkang dipunsamektakaken wonten ing toko kasebat, satemah reginipun ugi dados langkung awis.

Pirsani ugi 

 Bento
 Ekiben
 Kyaraben

Olah-olahan Jepang

Rujukan
inggih punika dhaharan panutup wonten ing Jepang ingkang wujud ager-ager wujudipun kados kubus ingkang dipuncawisaken wonten ing mangkuk sareng kaliyan setup kacang ercis abang lan woh kaleng (jeruk mandarin utawi persik). Wonten ugi mitsumame ingkang dipuntambah bola-bola saking tepung ketan (shiratama dango) utawi gyuhi. Pemanis ingkang wujud kuromitsu (sirup ireng ingkang asalipun saking gula abrit tebu) ingkang dipuntambahaken dhateng ager-ager saderengipun dipundhahar. Dhaharan punika dipundhahar kanthi ngginakaken sendok utawi garpu.

Mitsumame punika kalebet salah satunggaling dhaharan tradhisional mangsa panas wonten ing Jepang. Mitsumame ugi kalebet wonten ing perbendaharaan kigo (tembung mangsa) kanggé mangsa panas wonten ing puisi/ geguritan haikai. Sinaosa mekaten, mitsumame samenika sampun saged dipunrahapi wonten ing sedaya mangsa.

Sejarah 
Mula bukanipun mitsumame punika dhaharan kanggé para lare ingkang wujud  utawi adonan tepung beras kaliyan toya ingkang dipundamel manéka wujud lan warni lajeng dipunkukus. Wonten nginggilipun punika lajeng dipuntambahi kaliyan setup kacang ercis abrit lajeng dipuntambahi kaliyan sirop.

Mitsumame kanthi wujud sajian ingkang samenika kalebet asiling riptanan kafe Funawa wonten ing Asakusa, Tokyo nalika taun 1903. Wonten ing wadhah perak kadosdene Kilen dipuncawisaken ager ingkang awujud kubus, setup aprikot, ;an gyuhi. Ingkang mundhut punika gadhah kalih pilihan sirop, sirip ingkang putih menapa sirop ingkang ireng kanggé dipuntambah wonten nginggilipun. Dhaharan punika dipundhahar ngginakaken sendok perak . Funawa lajeng madegaken papan khusus dhahar mitsumame ingkang dipunsebat Mitsumame Hall. Kafe Funawa lajeng kondhang minangka papan nalika mitsumame dipunripta.

Variasi 
 Anmitsu
 Agar kaliyan selai kacang azuki
 
 Agar kaliyan setup kacang ercis manis
 Krim mitsumame
 Mitsumame kaliyan es krim (utawi krim kocok)
 Coffee mistumame
 Coffee jelly dipunginakaken kanggé nggantos ager

Referensi 

Olah-olahan Jepang
utawi  inggih punika jinising kamaboko, utawi surimi ingkang dipunproduksi wonten ing Jepang. Saben tugelan naruto punika gadhah pola spiral warni abang/ abrit utawi jambon kadosdene pusaran toya naruto wonten ing Selat Naruto ing antawisipun Pulo Awaji lan Shikoku ing Jepang. Pérangan punika ugi dados inspirasi kanggé nama karakter seri manga populer karya Mashahi Kishimoto, inggih punika Naturo. Istilah 'Narutomaki' uga dienggo minangka tembung sing ngrujuk marang simbol ("@").

Produksi 
KuthaYaizu, Shizuoka punika kondhang awit saking produksi naruto.

Panganggenipun 
Naruto punika kanggé tambahan wonten ing mi Jepang kados déné ramen Tokyo. Wonten ing sapérangan papan wonten ing Jepang, narutomaki ugi dipunginakaken minangka bahan kanggé oden lan nimono.

Referensi

Pranala njawi 
  Naruto sebagai taburan pada soba (Museum Ramen Shin-Yokohama)
  Pengetahuan pada naruto (Naruto Kitamura Ltd.)

Olah-olahan Jepang
Surimi